Հայաստանի Հանրապետության Շիրակի

մարզի Արթիկ համայնքի ավագանու

2022 թվականի հունիսի 24-ի թիվ 125-Ն որոշման

հավելված թիվ 2

**ՀԱՅՏԱՐԱՐՈՒԹՅՈՒՆ**

**Աճուրդի մասին հրապարակային ծանուցման**

***1.Աճուրդի անցկացման օրը***`2022 թվականի հուլիսի 19-ին, ժամը 11-00-ին:

***2.Աճուրդի կազմակերպիչը***` Հայաստանի Հանրապետության Շիրակի մարզի Արթիկի համայնքապետարան, ի դեմս աճուրդային հանձնաժողովի (աճուրդի կազմակերպիչ):

***3.Աճուրդի անցկացման վայրը /հասցեն/`*** Հայաստանի Հանրապետություն Շիրակի մարզ, Արթիկ համայնք, քաղաք Արթիկ, Ազատության հրապարակ 1 (Արթիկի համայնքապետարանի շենք):

***4.Աճուրդի ձևը և անցկացման*** ***կարգը`*** դասական եղանակ՝ մեկնարկային գնի բարձրացմամբ, որի ընթացքում հաղթող է ճանաչվում աճուրդի այն մասնակիցը,որն աճուրդի դրված գույքի համար առաջարկել է առավելագույն բարձր գին:

***5.Աճուրդի դրված գույքի /լոտ/ նկարագրությունը***

|  |  |  |  |  |
| --- | --- | --- | --- | --- |
| **Գույքի անվանումը** | **Գույքի սեփականատերը** | **Գույքի տեխնիկական տվյալները** | **Գույքի տեխնիկական վիճակի նկարագրությունը** | **Գույքի մեկնարկային գինը /ՀՀ դրամ/** |
| Լոտ N1  Lexus RX300 մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ Lexus RX300, h/հ 181ԼԼ 70, թողարկման տարթիվը՝ 1999թ. | Ընդհանուր առմամբ ավտոմեքենան գտնվում էր բավարար վիճակում, թափքի վրա առկա էին կորոզիոն հետքեր, նստատեղերը մաշված էին և պատռված, վնասված էին առջևի ձախ անվաթևը, ձախ առջևի դուռը և այլն: Շարժիչը աշխատում էր անկանոն, շարժիչի վրա առկա էին յուղի արտանետման հետքեր և այլն: | 1 185 000 (մեկ միլիոն հարյուր ութսունհինգ հազար) |
| Լոտ N 2  KIA SORENTO 3.8  մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ KIA SORENTO 3.8, h/հ 371AX 61, թողարկման տարթիվը՝ 2006թ. | Ընդհանուր առմամբ մեքենան գտնվում է լավ վիճակում: Վնասված են հետևի ձախ կանգ լապտերը, հետևի թափարգելը, հետևի ձախ դուռը, շարժիչի ծածկոցը: | 2 187 000 (երկու միլիոն հարյուր ուսթսունյոթ հազար) |
| Լոտ N 3  KIA SORENTO 3.5  մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ KIA SORENTO 3.5, h/հ 827LL70, թողարկման տարթիվը՝ 2004թ. | Ընդհանուր առմամբ ավտոմեքենան գտնվում է լավ վիճակում: Թափքի վրա առկա էին կորոզիոն հետքեր և այլն: | 1 786 000 (մեկ միլիոն յոթ հարյուր ութսունվեց հազար) |
| Լոտ N 4  KIA SORENTO 3.5  մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ KIA SORENTO 3.5, h/հ 865LL70, թողարկման տարթիվը՝ 2005թ. | Ընդհանուր առմամբ ավտոմեքենան գտնվում է լավ վիճակում: Թափքի վրա առկա էին կորոզիոն հետքեր, անվադողերը կիսամաշ էին, կոտրված էր աջ կողային հայելին և այլն: | 1 786 000 (մեկ միլիոն յոթ հարյուր ութսունվեց հազար) |
| Լոտ N 5  ԳԱԶ 31105 մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ ԳԱԶ 31105, h/հ 616LL11, թողարկման տարթիվը՝ 2006թ. | Ընդհանուր առմամբ ավտոմեքենան գտնվում էր բավարար վիճակում: Թափքի վրա առկա էին կորոզիոն հետքեր, վնասված էին հետևի ձախ անվաթևը, հետևի թափարգելը և այլն: Անվադողերը կիսամաշ էին: Կոտրված էր կողային հայելին: Մեքենան գործարկելիս լսվում էին օտարածին ձայներ: | 384 000 (երեք հարյուր ութսունչորս հազար) |
| Լոտ N 6  MITSUBISHI PAJERO IO 1.8 մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ MITSUBISHI PAJERO IO 1.8, h/հ 730LL70, թողարկման տարթիվը՝ 1999թ. | Ընդհանուր առմամբ ավտոմեքենան գտնվում էր անբավարար վիճակում: Տևական ժամանակ չէր շահագործվել, թափքի վրա առկա էին կորոզիոն հետքեր, նստատեղերը մաշված և պատռված էին, վնասված էր առջևի աջ դռան ապակին, առկա էր էլեկտրականության հետ խնդիրներ: Վնասված էին հետևի և առջևի թափարգելները: | 785 000 (յոթ հարյուր ութսունհինգ հազար) |
| Լոտ N 7  GAZ 3110 մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ GAZ 3110, h/հ 439SU14, թողարկման տարթիվը՝ 1997թ. | Ընդհանուր առմամբ ավտոմեքենան գտնվում էր անբավարար վիճակում: Տևական ժամանակ չէր շահագործվել, առկա էին կորոզիոն գոյացություններ, թափքը վնասված և դեֆորմացված էր, բացակայում էին դռների ապակիները: | 117 000 (մեկ հարյուր տասնյոթ հազար) |
| Լոտ N 8  ՎԱԶ -21214  մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ ՎԱԶ 21214, h/հ 095 LL 70, թողարկման տարթիվը՝ 2005թ. | Ընդհանուր առմամբ ավտոմեքենան գտնվում էր բավարար վիճակում: Թափքի վրա առկա էին կորոզիոն հետքեր, նստատեղերը մաշված էին, վնասված էին հետևի թափարգելը, բեռնախցիկի ծածկոցը: Շարժիչը աշխատում էր անկանոն, շարժիչի վրա առկա էին յուղի արտանետման հետքեր և այլն: | 320 000 (երեք հարյուր քսան հազար) |
| Լոտ N 9  VAZ -21063 մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ VAZ 21063, h/հ 467 SU 14, թողարկման տարթիվը՝ 1990թ. | Ընդհանուր առմամբ ավտոմեքենան գտնվում էր անբավարար վիճակում: Տևական ժամանակ չէր շահագործվել, առկա էին կորոզիոն գոյացություններ, թափքը վնասված և դեֆորմացված էր: | 90 000 (իննսուն հազար) |
| Լոտ N 10  VOLKSWAGEN GOLF 2.01 մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ VOLKSWAGEN GOLF 2.01, h/հ 702LL70, թողարկման տարթիվը՝ 2005թ. | Ընդհանուր առմամբ ավտոմեքենան գտնվում էր բավարար վիճակում: Վնասված էր շարժիչի ծածկոցը, ջերմափոխանակիչի երեսպատոցը, առջևի թափարգելը, լուսարձակ լապտերները և դիմապակին վնասված էր: Շարժիչն աշխատում էր անկանոն, առկա էին յուղի արտանետման հետքեր: | 1 185 000 (մեկ միլիոն հարյուր ութսունհինգ հազար) |
| Լոտ N 11  MITSUBISHI OUTLANDER 2.4  մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ MITSUBISHI OUTLANDER 2.4 , h/հ 176 LL 70, թողարկման տարթիվը՝ 2003թ. | Ընդհանուր առմամբ ավտոմեքենան գտնվում էր բավարար վիճակում: Թափքի վրա առկա էին կորոզիոն հետքեր, նստատեղերը մաշված էին, վնասված էին առջևի և հետևի թափարգելները, ձախ առջևի դուռը, շարժիչի և բեռնախցիկի ծածկոցները և այլն: Շարժիչն աշխատում էր անկանոն, առկա էին յուղի արտանետման հետքեր: | 985 000 (ինը հարյուր ութսունհինգ հազար) |
| Լոտ N 12  VAZ 21703  մակնիշի թեթև մարդատար | ՀՀ Շիրակի մարզի Արթիկ համայնք | Մակնիշը՝ VAZ 21703  h/հ 326 LL 70, թողարկման տարթիվը՝ 2008թ. | Ընդհանուր առմամբ ավտոմեքենան գտնվում էր բավարար վիճակում: Թափքի վրա առկա էին կորոզիոն հետքեր, նստատեղերը մաշված էին և պատռված, վնասված էին հետևի թափարգելները, բեռնախցիկի և շարժիչի ծածկոցները, ջերմափոխանակիչի երեսպատոցը, աջակողմյան դռները և այլն: Շարժիչն աշխատում էր անկանոն, շարժիչի վրա առկա էին յուղի արտանետման հետքեր: | 585 000 (հինգ հարյուր ութսունհինգ հազար) |

6.Աճուրդի պայմանները`

1)Աճուրդին կարող են մասնակցել ֆիզիկական և իրավաբանական անձինք, ինչպես նաև համայնքները:

2)Աճուրդին մասնակցել ցանկացողները ներկայացնում են`

* հայտ` սահմանված ձևանմուշով,
* ֆիզիկական անձանց համար` անձնագրի պատճե,
* իրավաբանական անձանց և համայնքների համար` ձեռնարկության հիմնադիր փաստաթղթերի պատճեները և ներկայացուցչի լիազորությունը հաստատող փաստաթուղթը,
* աճուրդի մասնակցության տեղական վճարի անդորրոգիրը
* նախավճարի մուծման անդորրագիրը:

3)Աճուրդի մասնակցության հայտերն ընդունվում են Արթիկի համայնքապետարանում` աճուրդային հանձնաժողովի կողմից 2022 թվականի հունիսի 26-ից մինչև հուլիսի 18-ը ներառյալ` յուրաքանչյուր աշխատանքային օր, ժամը` 11:00-ից մինչև 16:00-ն: 4)Աճուրդի մասնակցի համար գնային առաջարկի նվազագույն չափը սահմանվում է մեկնարկային գնի 5 տոկոսի չափով:

5)Աճուրդի մասնակցության վճարի չափը սահմանված է 2000 (երկու հազար) ՀՀ դրամ:

6)Աճուրդի մասնակից չհամարվող անձանց (դիտորդներ) համար մուտքի տոմսի վճարը սահմանվում է 1000 (մեկ հազար) ՀՀ դրամ:

7)Աճուրդում հաղթած է համարվում այն մասնակիցը, ով ներկայացրել է ամենաբարձր գնային հայտ:

8)Աճուրդում հաղթող ճանաչված մասնակցի հետ առք ու վաճառքի պայմանագիրը կնքվում և գույքի ամբողջ գնի վճարումը կատարվում է աճուրդի կայացման օրվանից հետո 10-օրյա ժամկետում:

9)Աճուրդի կանոնակարգին ծանոթացումը և լուսապատճեի տրամադրումը կատարվում է Արթիկի համայնքապետարանում 2022 թվականի հունիսի 26-ից մինչև հուլիսի 18-ը:

10) Աճուրդի դրված գույքի ուսումնասիրման համար ժամկետներ սահմանվում են 2022 թվականի հունիսի 26-ից մինչև հուլիսի 18-ը ժամը 10:00-ից մինչև 17:00-ն Հայաստանի Հանրապետության Շիրակի մարզի Արթիկ համայնքում` համայնքապետարանի բակում:

11)Աճուրդը կայանալու կամ չկայացած հայտարարվելու պահից մեկ աշխատանքային օրվա ընթացքում աճուրդում չհաղթած մասնակցին վերադարձվում է նախավճարը:

12)Վճարումները կատարվում են Արթիկի համայնքապետարանում՝ աճուրդային հանձնաժողովին (աճուրդի կազմակերպիչ):

***Հայաստանի Հանրապետության Շիրակի մարզի Արթիկի համայնքապետարան***